Diari Oficial de la Generalitat Valenciana


Sumari del DOGV 5422, del 05-01-2007 (2006/14974)

Notificació a James Reekie i Stephen Stewart Johnstone de la sentència dictada en el juí ordinari 241/2002.
-----------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/14274


Data del document
:   16-11-2006

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Juí: juí ordinari 000241/2002.  
Part demandant: CP Edifici Torre Principat.  
Part demandada: James Reekie, Stephen Stewart Johnstone i Dean  
Shannon.  
María Engracia Román Ivorra, secretària judicial del Jutjat de Primera  
Instància número 2 de Benidorm, faig saber:  
Que en el juí referenciat, s'ha dictat la resolució que té el text literal  
següent:  
En nom de sa majestat el rei pronuncie la següent,  
Sentència número 101/03.  
Benidorm, 9 d'abril del 2003  
Havent vist i oït María Esperanza Giaever Teixeira, magistrada-  
jutgessa substituta del Jutjat de Primera Instància número 4 de  
Benidorm, les presents actuacions del juí ordinari número 241/02,  
instat per la procuradora senyora Cortés Claver en nom i representació  
de la Comunitat de Propietaris de la Torre Principat, assistida pel  
lletrat senyor Sánchez-Luis Fernández, contra James Reekie i Stephen  
Stewart Johnstone, declarats en rebel·lia, i contra Dean Shannon,  
representat pel procurador senyor Flores Feo i assistit pel lletrat senyor  
Caro Ortuño, sobre ús indegut de zona comunitària, es dicta la present  
resolució basant-se en els següents,  
Antecedents de fet  
Primer. Que l'esmentada representació de la part actora va presentar  
demanda arreglada a les prescripcions legals promovent juí  
ordinari declaratiu, en la qual sol·licitava, prèvia al·legació dels fets i  
fonaments de dret, que es dictara sentència conforme a la súplica de la  
demanda.  
Segon. Que admesa a tràmit la demanda es va disposar l'emplaçament  
de la part demandada, perquè en el terme legal, compareguera en  
actuacions assistides d'advocat i procurador i contestara aquella, i per  
una provisió de data 18 de març del 2003, en haver transcorregut el  
terme de citació concedit a la demandada sense contestar a la demanda,  
se li té per decaiguda en el tràmit de contestació, i en conseqüència  
se'l declara en rebel·lia.  
Tercer. Que es va convocar la part actora a l'audiència prèvia,  
en la qual l'actora s'afirma i ratifica en la seua demanda i demana la  
recepció del pleit a prova. El codemandat Dean Shannon es persona  
en forma en l'acte de l'audiència prèvia, i conforme a l'article 21 de  
la LEC, va manifestar el seu aplanament a l'acció exercida per l'actor  
i el correlatiu dret en què fundava la seua pretensió i sol·licita un  
termini de 60 dies per a realitzar les obres, i la no-imposició de costes,  
i a la vista d'això, l'actora sol·licita que es condemne en costes  
els demandats. Es van declarar les presents actuacions concluses per a  
dictar sentència.  
Quart. En la tramitació del present procediment s'han observat les  
prescripcions legals.  
Fonaments jurídics  
Primer. Que d'acord amb l'article 17.1 de la LEC, els litigants  
estan facultats per a disposar de l'objecte del juí i podran renunciar,  
aplanar-se, desistir del juí, sotmetre's a arbitratge i transigir sobre el  
que siga objecte d'este, excepte quan la llei ho prohibisca o establisca  
limitacions per raons d'interés general o en benefici de tercer.  
Segon. Que segons establix l'article 21 de la LEC, quan el demandat  
s'aplane a les pretensions de l'actor, el tribunal dictarà sentència  
d'acord amb allò que s'ha sol·licitat per este, per la qual cosa el dit  
precepte és aplicable respecte al codemandat Dean Shannon, el qual  
s'ha compromés a realitzar les obres en un termini de 60 dies, és a  
dir, a retirar totes les instal·lacions efectuades en la zona de terrasses  
comunes de l'edifici, situada entre el local número 49 i el local número  
17, que afronta a l'est amb l'edifici limítrof.  
Respecte als codemandats que han sigut declarats en rebel·lia,  
James Reekie i Stephen Stewart Johnstone, i demandats en la seua qualitat  
de cotitulars registrals del local número 49, lletra Baixa en planta  
i soterrani de l'Edifici Torre Principat de Benidorm, d'acord amb el  
que disposa l'article 429.8 de la LEC, en este cas, a la vista dels documents  
acompanyats amb la demanda, s'acrediten els fets constitutius  
de la pretensió de l'actora, és a dir, els distints acords adoptats en la  
junta de propietaris de la comunitat actora en relació amb l'ocupació  
de les zones comunes (corredors de la circulació) realitzades pel local  
dels demandats i requerint-los perquè els reposen al seu estat original.  
Per això, procedix estimar la demanda en totes les seues parts.  
Tercer. Que d'acord amb els articles 394 i 395 LEC procedix la  
imposició de costes a la part demandada, en apreciar-se mala fe en el  
demandat a l'efecte d'imposició de costes, perquè amb anterioritat a la  
presentació de la demanda va existir requeriment a fi que realitzara les  
obres necessàries per a adequar la utilització d'elements comuns a allò  
que s'ha acordat per la comunitat, sense atendre al requeriment (documents  
números 11 i 12 de la demanda), i ha obligat a la comunitat de  
propietaris a acudir als tribunals amb els gastos i molèsties que això  
suposa.  
En atenció a allò que s'ha exposat, vistos els articles esmentats i la  
resta de general i pertinent aplicació.  
Decisió  
Estime la demanda formulada per la procuradora senyora Cortés  
Claver en nom i representació de la Comunitat de Propietaris de  
la Torre Principat, contra James Reekie i Stephen Stewart Johnstone,  
declarats en rebel·lia, i contra Dean Shannon, representat pel procurador  
senyor Flores Feo, declare que l'ús que la part demandada fa de la  
zona de terrasses comunes de l'edifici, situada entre el local número  
49 i el local número 17, que afronta a l'est amb l'edifici limítrof, és  
contrari a la llei i a les disposicions de la comunitat actora sobre la  
matèria, i condemne la part demandada a retirar totes les instal·lacions  
efectuades en la dita zona de terrasses.  
Es fa expressa imposició de les costes del juí a la part demandada.  
Notifiqueu la present resolució a les parts amb indicació que contra  
esta i d'acord amb el que preveu l'article 455 de la LEC, es pot  
interposar recurs d'apel·lació davant de l'Audiència Provincial a preparar  
davant d'este jutjat en el termini de cinc dies des de la notificació.  
Esta és la meua sentència, que pronuncie, mane i firme.  
Atés el desconeixement de l'actual domicili o residència dels  
demandats James Reekie i Stephen Stewart Johnstone, per mitjà d'una  
provisió d'esta data la magistrada, de conformitat amb el que disposen  
els articles 156.4 i 164 de la Llei 1/2000, d'Enjudiciament Civil, ha  
acordat la publicació del present edicte en el Diari Oficial de la Comunitat  
Valenciana, per a portar a efecte la diligència de notificació de  
sentència.  
Benidorm, 16 de novembre de 2006.- La secretària judicial: María  
Engracia Román Ivorra.